Pasiūlymas Tarybos reglamentas kuriuo panaikinama 14 nebeaktualių bendrosios žuvininkystės politikos srities reglamentų /* KOM/2009/0089 galutinis - CNS 2009/0024 */





[pic] | EUROPOS BENDRIJŲ KOMISIJA | Briuselis, 27.2.2009 KOM(2009) 89 galutinis 2009/0024 (CNS) Pasiūlymas TARYBOS REGLAMENTAS kuriuo panaikinama 14 nebeaktualių bendrosios žuvininkystės politikos srities reglamentų (pateikta Komisijos) AIŠKINAMASIS MEMORANDUMAS Komisija ėmėsi iniciatyvos, kuria, remiantis geresnio reglamentavimo programa, siekiama atnaujinti ir supaprastinti Bendrijos acquis [1]. Vienas iš svarbiausių veiksmų yra susijęs su galiojančio acquis nustatymu. Tam atliekama galiojančių Bendrijos teisės aktų sąraše išvardytų teisės aktų patikra. Kai atlikus patikrą paaiškės, kad kai kurie oficialiai galiojantys teisės aktai yra nebeaktualūs, Komisija imsis tolesnių veiksmų šiems teisės aktams panaikinti: bus parengtas oficialus Komisijos aktas, Tarybos akto pasiūlymas arba oficialus pripažinimas, kad tam tikri teisės aktai yra nebeaktualūs. Taip siekiama užtikrinti aiškumą ir teisinį saugumą. Panaikinti nebeaktualius bendrosios žuvininkystės politikos srities teisės aktus numatyta tęstinėje supaprastinimo programoje, kuri buvo priimta įgyvendinant Komisijos reglamentavimo aplinkos supaprastinimo strategiją: dokumentas COM (2008) 712 (2009 m. Komisijos teisėkūros ir darbo programos priedas). Visų pirma, priimdama bendrosios žuvininkystės politikos tobulinimo ir supaprastinimo veiklos planą 2006–2008 metams[2] Komisija įsipareigojo peržiūrėti su šia politika susijusius Bendrijos teisės aktus. Atliekant patikrą paaiškėjo, kad tam tikri Tarybos priimti teisės aktai yra iš tikrųjų nebeaktualūs, nors oficialiai tebegalioja. Siekiant pašalinti šiuos teisės aktus iš galiojančio acquis , būtinas oficialus Tarybos aktas, kurio forma būtų tokia pati kaip ir naikinamo teisės akto (t. y. sprendimas, reglamentas ir direktyva). Tačiau kadangi naikinama tik viena direktyva, o jos forma panaši į sprendimo, ji įtraukiama į pasiūlymą, susijusį su sprendimų panaikinimu. Antrajame pasiūlyme išvardyti nebeaktualūs Tarybos reglamentai, kuriuos taip pat reikėtų panaikinti. Priėmus Tarybos ir Komisijos aktus, kuriais nustatomi nebeaktualių teisės aktų sąrašai, galiojančių Bendrijos teisės aktų sąraše liks tik galiojantys teisės aktai. Tokiu būdu Bendrijos teisės aktai taps aiškesni, geriau suprantami ir bus atnaujinti. 2009/0024 (CNS) Pasiūlymas TARYBOS REGLAMENTAS kuriuo panaikinama 14 nebeaktualių bendrosios žuvininkystės politikos srities reglamentų EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 37 straipsnį, atsižvelgdama į Ispanijos ir Portugalijos stojimo aktą, ypač į jo 162 straipsnį, 163 straipsnio 3 dalį, 164 straipsnio 4 dalį, 165 straipsnio 8 dalį, 349 straipsnio 5 dalį, 350 straipsnį, 351 straipsnio 5 dalį, 352 straipsnio 9 dalį ir 358 straipsnį, atsižvelgdama į 2002 m. gruodžio 20 d. Tarybos reglamentą (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką[3], ypač į jo 20 straipsnį, atsižvelgdama į Komisijos pasiūlymą, atsižvelgdama į Europos Parlamento nuomonę, kadangi: (1) Didžiausias dėmesys geresnės teisėkūros strategijoje, kurią įgyvendina Bendrijos institucijos, skiriamas Bendrijos teisės skaidrumui didinti. Atsižvelgiant į tai, tikslinga iš galiojančių teisės aktų sąrašo pašalinti tuos teisės aktus, kurie nebeturi jokios galios. (2) Toliau išvardyti oficialiai vis dar galiojantys su bendrąja žuvininkystės politika susiję reglamentai yra nebeaktualūs: - 1982 m. gruodžio 21 d. Tarybos reglamentas (EEB) Nr. 31/83 dėl pakrantės žvejybos pramonės ir akvakultūros restruktūrizavimo laikinos bendrosios priemonės[4]. Šis reglamentas nebeturi galios, nes yra susijęs su Bendrijos investicinių projektų finansavimu 1982 m.; - 1985 m. lapkričio 4 d. Tarybos reglamentas (EEB) Nr. 3117/85, nustatantis bendrąsias kompensacinių išmokų už sardines suteikimo taisykles[5]. Šis reglamentas nebeturi galios, nes buvo skirtas taikyti pereinamuoju laikotarpiu, Ispanijai ir Portugalijai įstojus į Europos Bendrijas; - 1985 m. gruodžio 31 d. Tarybos reglamentas (EEB) Nr. 3781/85, nustatantis priemones, kurių imamasi operatoriams nesilaikant tam tikrų Ispanijos ir Portugalijos stojimo akte nurodytų žvejybos nuostatų[6]. Šis reglamentas nebeturi galios, nes yra skirtas taikyti pereinamuoju laikotarpiu, Ispanijai įstojus į Europos Bendrijas; - 1987 m. spalio 19 d. Tarybos reglamentas (EEB) Nr. 3252/87 dėl mokslo tiriamojo darbo žuvininkystės sektoriuje koordinavimo ir skatinimo[7]. Šis reglamentas nebeturi galios, nes jo dalykui šiuo metu taikomas Tarybos reglamentas (EB) Nr. 199/2008 dėl Bendrijos sistemos, skirtos duomenų rinkimui, tvarkymui ir naudojimui žuvininkystės sektoriuje bei paramai mokslinėms rekomendacijoms dėl bendros žuvininkystės politikos, sukūrimo[8]; - 1990 m. gruodžio 4 d. Tarybos reglamentas (EEB) Nr. 3571/90, kuriuo numatomos įvairios priemonės, susijusios su bendrosios žuvininkystės politikos įgyvendinimu buvusioje Vokietijos Demokratinėje Respublikoje[9]. Šis reglamentas nebeturi galios, nes buvo skirtas taikyti pereinamuoju laikotarpiu po Vokietijos susivienijimo; - 1991 m. lapkričio 28 d. Tarybos reglamentas (EEB) Nr. 3499/91, numatantis Bendrijos tyrimų ir bandomųjų projektų, susijusių su žuvų išteklių Viduržemio jūroje apsauga ir valdymu, sistemą[10]. Šis reglamentas nebeturi galios, nes jo dalykui šiuo metu taikomas 2006 m. gruodžio 21 d. Tarybos reglamentas (EB) Nr. 1967/2006 dėl žuvų išteklių tausojančio naudojimo Viduržemio jūroje valdymo priemonių, iš dalies keičiantis Reglamentą (EEB) Nr. 2847/93 ir panaikinantis Reglamentą (EB) Nr. 1626/94[11]; - 1994 m. gegužės 30 d. Tarybos reglamentas (EB) Nr. 1275/94 dėl Ispanijos ir Portugalijos stojimo akto žuvininkystės skyrių pritaikomųjų pataisų[12]. Šis reglamentas nebeturi galios, nes buvo skirtas taikyti pereinamuoju laikotarpiu, Ispanijai ir Portugalijai įstojus į Europos Bendrijas; - 1999 m. birželio 24 d. Tarybos reglamentas (EB) Nr. 1448/1999, įvedantis pereinamąsias priemones dėl tam tikros Viduržemio jūros žūklės valdymo ir iš dalies keičiantis Reglamentą (EB) Nr. 1626/94[13]. Šis reglamentas nebeturi galios, nes jo dalykui šiuo metu taikomas Reglamentas (EB) Nr. 1967/2006; - 2001 m. vasario 14 d. Tarybos reglamentas (EB) Nr. 300/2001, kuriuo nustatomos 2001 m. taikytinos priemonės, skirtos menkių ištekliams Airijos jūroje (TJTT VIIa zonoje) atkurti[14]. Šis reglamentas nebeturi galios, nes buvo skirtas laikotarpiui, kuris jau pasibaigęs; - 2001 m. gruodžio 17 d. Tarybos reglamentas (EB) Nr. 2561/2001, siekiantis skatinti kitur pritaikyti žvejybos laivus ir perkvalifikuoti žvejus, kurie iki 1999 m. priklausė nuo žvejybos sutarties su Maroku[15]. Šis reglamentas nebeturi galios, nes nacionalinio laivyno perskirstymo planai, kuriems jis buvo taikomas, jau nebetaikomi; - 2002 m. gruodžio 20 d. Tarybos reglamentas (EB) Nr. 2341/2002, kuriuo 2003 metams nustatomos tam tikrų žuvų išteklių ir žuvų išteklių grupių žvejybos galimybės ir susijusios sąlygos, taikomos Bendrijos vandenyse ir Bendrijos laivams vandenyse, kuriuose reikalaujama nustatyti žvejybos apribojimus[16]. Šis reglamentas nebeturi galios, nes buvo skirtas 2003 m. vykdytai žvejybos veiklai kontroliuoti; - 2002 m. gruodžio 20 d. Tarybos reglamentas (EB) Nr. 2372/2002, nustatantis konkrečias priemones kompensuoti nuo iš Prestige išsiliejusios naftos nukentėjusiai Ispanijos žuvininkystei, vėžiagyvių pramonei ir akvakultūrai[17]. Šis reglamentas nebeturi galios, nes nacionalinė kompensavimo programa, kuriai jis buvo taikomas, jau baigėsi; - 2003 m. gruodžio 19 d. Tarybos reglamentas (EB) Nr. 2287/2003, nustatantis 2004 m. Bendrijos vandenyse ir vandenyse, kuriuose privaloma nustatyti žvejybos apribojimus, žvejojantiems Bendrijos laivams taikomas tam tikrų žuvų išteklių ir žuvų išteklių grupių bendrąsias žvejybos galimybes ir susijusias sąlygas[18]. Šis reglamentas nebeturi galios, nes yra skirtas 2004 m. vykdytai žvejybos veiklai kontroliuoti; - 2005 m. gruodžio 22 d. Tarybos reglamentas (EB) Nr. 52/2006, nustatantis Baltijos jūroje 2006 m. taikomas tam tikrų žuvų išteklių ir žuvų išteklių grupių žvejybos galimybes ir susijusias sąlygas[19]. Šis reglamentas nebeturi galios, nes buvo skirtas 2006 m. vykdytai žvejybos veiklai kontroliuoti; (3) Siekiant teisinio saugumo ir aiškumo šiuos nebeaktualius reglamentus reikėtų panaikinti, PRIĖMĖ ŠĮ REGLAMENTĄ: 1 straipsnis Reglamentų panaikinimas Reglamentai (EEB) Nr. 31/83, (EEB) Nr. 3117/85 , (EEB) Nr. 3781/85, (EEB) Nr. 3252/87, (EEB) Nr. 3571/90, (EB) Nr. 3499/91, (EB) Nr. 1275/94, (EB) Nr. 1448/99, (EB) Nr. 300/2001, (EB) Nr. 2561/2001, (EB) Nr. 2341/2002, (EB) Nr. 2372/2002, (EB) Nr. 2287/2003 ir (EB) Nr. 52/2006 yra panaikinami. 2 straipsnis Įsigaliojimas Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje . Šis reglamentas privalomas visas ir tiesiogiai taikomas visose valstybėse narėse. Priimta Briuselyje Tarybos vardu Pirmininkas [1] COM (2003) 71. [2] COM (2005) 647. [3] OL L 358, 2002 12 31, p. 59. [4] OL L 5, 1983 1 7, p. 1. [5] OL L 297, 1985 11 9, p. 1. [6] OL L 363, 1985 12 31, p. 26. [7] OL L 314, 1987 11 4, p. 17. [8] OL L 60, 2008 3 5, p. 1. [9] OL L 353, 1990 12 17, p. 10. [10] OL L 331, 1991 12 3, p. 1. [11] OL L 409, 2006 12 30, p. 11. [12] OL L 140, 1994 6 3, p. 1. [13] OL L 167, 1999 7 2, p. 7. [14] OL L 044, 2001 2 15, p. 12. [15] OL L 344, 2001 12 28, p. 17. [16] OL L 356, 2002 12 31, p. 12 . [17] OL L 358, 2002 12 31, p. 81. [18] OL L 344, 2003 12 31, p. 1. [19] OL L 16, 2006 1 20, p. 184 .